বিশালাক্ষি দক্ষিণামূর্তি

বিশালাক্ষী দক্ষিণামূর্তি (কন্নড়: ವಿಶಾಲಾಕ್ಷಿ ದಕ್ಷಿಣಾಮೂರ್ತಿ) একজন বিখ্যাত কন্নড় লেখক-ঔপন্যাসিক।
তিনি কন্নড় উপন্যাস এবং চলচ্চিত্রে সাহিত্য- সংক্রান্ত অবদানের জন্য আর্যভট্ট পুরস্কার লাভ করেন। তিনি ৬৪ টি উপন্যাস লেখার কৃতিত্বের অধিকারী। তাঁর বেশিরভাগ উপন্যাস "সুধা", "তরঙ্গর" মতো জনপ্রিয় ম্যাগাজিনগুলিতে ধারাবাহিক ভাবে প্রকাশিত হতো। তাঁর উপন্যাসগুলি কর্ণাটকের পারিবারিক মূল্যবোধ এবং কর্ণাটকের ঐতিহ্যের উপর ভিত্তি করে লিখিত হয়েছে। সাহিত্যে তাঁর উল্লেখযোগ্য অবদান হলো "ব্যপ্তি-প্রাপ্তি" (কন্নড়: ಪ್ರಾಪ್ತಿ ಪ್ರಾಪ್ತಿ) উপন্যাসের মাধ্যমে। এই উপন্যাসটি জনপ্রিয়তার কারণে "জীবন চৈত্র" নামে একটি চলচ্চিত্র তৈরি হয়েছিল। সিনেমাটি ব্লকবাস্টারে শীর্ষে উঠে আসে, অভিজ্ঞ অভিনেতা ড. রাজকুমার এই ছবিতে অভিনয় করেন। এই সিনেমাটি ড. রাজের কেরিয়ারে গুরুত্বপূর্ণ ছিল কারণ এই ছবির মাধ্যমে তিনি তিন বছর বিরতীর পর তাঁর পুনরায় চলচ্চিত্রে আগমন করেন।
বিশালাক্ষী দক্ষিণামূর্তী ১৯৩৮ সালের ১৬ নভেম্বর কর্ণাটকের চিত্রাদুর্গা জেলার চাল্লাকেরে তালুকে নানজম্মা শ্রিনিবাস রাও এবং শ্রীনিবাস রাও.টি.ভির ঘরে জন্মগ্রহণ করেন। তিনি মুলুকনাড়ু ব্রাহ্মণ সম্প্রদায়ভুক্ত, এরা মূলত কর্ণাটকে পাড়ি জমানো তেলুগু ভাষাভাষী সম্প্রদায়ের লোক। তিনি খুব বড় পরিবারে বেড়ে ওঠেন। তিনি অনেক শিশু, চাকর, অতিথি এবং পারিবারিক বন্ধুবান্ধব নিয়ে গড়ে উঠা এক বৃহৎ ঐতিহ্যবাহী ব্রাহ্মণ বাড়িতে থাকতেন। তার বয়স যখন তিন বছর তখন তার বাবা শ্রিনিবাস রাও.টি.ভি. মারা যান। বিশালাক্ষীর মা নানজাম্মা শ্রিনিবাস রাও ছিলেন তাঁর বাবার চতুর্থ স্ত্রী। বাবার আকস্মিক মৃত্যুর কারণে তিনি শৈশবে অনেক মানসিক আঘাত পান এবং তাঁর শৈশবকাল খুব কঠিন ছিল। তার তিন বোন এবং এক ভাই ছিল। আর্থিক সমস্যার কারণে তার স্কুলে পড়া বন্ধ হয়ে যায়। পরে তিনি বি.ভি. দক্ষিণা মুর্তির সাথে বিবাহবন্ধনে আবদ্ধ হন, তিনি ১২ বছর বয়স থেকে বি.ভি.ডি নামেও পরিচিত। বিশালাক্ষী সাবলীলভাবে তেলুগু, কন্নড় এবং ইংরেজি ভাষায় কথা বলতে পারেন। তাঁর স্বামী দক্ষিণমূর্তি উপন্যাসের প্রতি স্ত্রীর ভালবাসা লক্ষ্য করেছিলেন এবং তাকে লেখার জন্য উৎসাহিত করেন। তাই তিনি তার একটি গল্প "তরঙ্গ" ম্যাগাজিনে পাঠিয়ে দেন এবং গল্পটি প্রতিটি পাঠকের মধ্যে খুব জনপ্রিয় হয়ে ওঠে। তার গল্পগুলি এক বছরের ধরে ম্যাগাজিনে ছাপা হয়।
এদিকে, তার আকস্মিক জনপ্রিয়তার কারণে বিশালাক্ষী তাঁর গল্পটি উপন্যাস হিসাবে প্রকাশ করার জন্য অনেক প্রস্তাব পেতে থাকেন। তাই তিনি তাঁর প্রথম উপন্যাসটি লিখেন। ১৯৬০ এবং ৭০ এর দশকের গোড়ার দিকে তিনি "সুধা", "তরঙ্গ" এর মতো জনপ্রিয় কন্নড় পত্রিকায় নিয়মিত লিখতে থাকেন। তিনি কন্নড় ভাষার প্রথম মহিলা ঔপন্যাসিকদের একজন।
বিশালাক্ষীর ১২ বছর বয়সে বি.ভি. দক্ষিণা মূর্তির সাথে বিয়ে হয়। তাদের তিনটি সন্তান রয়েছে: প্রসন্ন শঙ্কর, ডক্টর. ডি. মঙ্গলা প্রিয়দর্শিনী এবং রাজগোপাল। বিয়ের পর বিশালাক্ষী তার নাম পরিবর্তন করে বিশালাক্ষী দক্ষিণা মূর্তি রাখেন এবং তার জন্মস্থান চাল্লাকেরে ত্যাগ করে বেঙ্গালুরুতে চলে আসেন। বিশালাক্ষী বর্তমানে তাঁর পরিবার নিয়ে বেঙ্গালুরুর জয়নগরে থাকেন। তাঁর মৃদুলা পণ্ডিত এবং প্রজওয়ালা নামে দুই নাতনী রয়েছে।
হৃদরোগের কারণে ২০০৪ সালে বি.ভি.ডি মারা যান। তাঁর প্রিয় স্বামীর দুঃখজনক মৃত্যুর পর থেকে বিশালাক্ষী তাঁর সাহিত্যকর্ম যুক্তিযুক্তভাবে কমিয়ে দিয়েছেন। বি.ভি.ডি জাতীয় উচ্চ বিদ্যালয়ের প্রধান শিক্ষক এবং পরে জাতীয় শিক্ষা সমিতির সচিব হিসাবে দায়িত্ব পালন করেছেন। তিনি খুবই জনপ্রিয় গণিত ও বিজ্ঞানের শিক্ষক ছিলেন। তিনি পাঠ্যপুস্তক এবং কয়েকটি জনপ্রিয় বইয়ের রচয়িতাও ছিলেন। মমতায়া এবং নন বিদ্যুয়ানতদা তাঁর উল্লেখযোগ্য উপন্যাস।
বিশালাক্ষী তেলুগু ভাষি পরিবারে জন্মগ্রহণ করলেও তাঁর পরিবারের বেশিরভাগ সদস্য কন্নড় সাহিত্যে অবদান রেখেছে। তিনি তালুকু পরিবার থেকে আগত যারা তাদের সাহিত্যিক দক্ষতার জন্য বিখ্যাত ছিল। তিনি প্রখ্যাত কন্নড় ঔপন্যাসিক টি. আর. সুব্বা রাও (তাআরসু) এর ভাইঝি। তাঁর চাচার কাছ থেকে আসা এবং তাঁর সাথে লেখার বিষয়ে কথোপকথন বিনিময় এবং উপন্যাসগুলি তরুণ বিশালাক্ষীকে মুগ্ধ করেছিল। এই প্রাথমিক প্রভাবগুলি তার সৃজনশীলতাকে বিকশিত করে তুলেছিল।
ব্যপ্তি-প্রাপ্তি উপন্যাসটি প্রথম প্রকাশ হয়েছিল এবং এটি ড. বিষ্ণুবর্ধন অভিনীত একটি চলচ্চিত্র হওয়ার কথা ছিল, পরে সিদ্ধান্ত নেওয়া হয় যে ড. রাজকুমার এই ভূমিকার পক্ষে বেশি উপযুক্ত।